Judy Holliday

Judy Holliday, vlastným menom Judith Tuvimová (* 21. jún 1921, New York, New York, USA – † 7. jún 1965, New York, New York, USA) bola americká herečka. 

Roku 1950 získala Oscara za ženský herecký výkon v hlavnej úlohe, a to v snímke Born Yesterday. Za rovnakú rolu dostala aj Zlatý glóbus. Ďalší Zlatý glóbus dostala za film The Solid Gold Cadillac v roku 1956.

Svoju prvú veľkú hollywoodskú rolu dostala na príhovor Katharine Hepburnovej a Spencera Tracyho v ich komédii Adam's Rib. Bola za ňu nominovaná v kategórii vedľajších rolí na Zlatý glóbus. Po oscarovom Born Yesterday sa do sŕdc divákov zapísala tiež v romantických komédiách s Jackom Lemmonom It Should Happen to You a Phffft!

V roku 1952 bola vypočúvaná v americkom Senáte tzv. McCarranovou komisiou pre podozrenie zo sympatií ku komunizmu.http://www.wtv-zone.com/lumina/FBI/testimony-1.html Dostala trojročný zákaz činnosti v televízii a rozhlase, filmy však mohla točiť ďalej.

 Referencie 

 Externé odkazy 

 Heslo na Biography.com 

 Zdroj 

Kategória:Herečky USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Hollywoodsky chodník slávy
Kategória:Úmrtia na rakovinu prsníka
Kategória:Osobnosti z New Yorku